title: Kommissionens gennemførelsesforordning (EU) nr. 768/2011 af 2. august 2011 om ændring af gennemførelsesforordning (EU) nr. 585/2011 af 17. juni 2011 om midlertidige ekstraordinære støtteforanstaltninger for frugt- og grøntsagssektoren

text:
               3.8.2011

               DA

               Den Europæiske Unions Tidende

               L 200/17

         KOMMISSIONENS GENNEMFØRELSESFORORDNING (EU) Nr. 768/2011
   af 2. august 2011
   om ændring af gennemførelsesforordning (EU) nr. 585/2011 af 17. juni 2011 om midlertidige ekstraordinære støtteforanstaltninger for frugt- og grøntsagssektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 191, sammenholdt med artikel 4, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 585/2011 af 17. juni 2011 om midlertidige ekstraordinære støtteforanstaltninger for frugt- og grøntsagssektoren (2) blev der indført midlertidige ekstraordinære støtteforanstaltninger for frugt- og grøntsagssektoren efter et udbrud af Escherichia coli (E. coli) i Tyskland, som skabte store forstyrrelser på markedet for frugt og grøntsager i EU.

               (2)

               Ifølge artikel 7, stk. 2, i gennemførelsesforordning (EU) nr. 585/2011 skulle medlemsstaterne meddele deres ønsker om den samlede EU-støtte til Kommissionen senest den 18. juli 2011. Af de oplysninger, som medlemsstaterne har meddelt i henhold til nævnte artikel, fremgår det, at krisens virkninger har været større end forventet.

               (3)

               I betragtning af de store forstyrrelser af markedet for frugt og grøntsager og de skadelige virkninger for frugt- og grøntsagssektoren bør det maksimumsbeløb for støtten, der er fastsat i artikel 2 i gennemførelsesforordning (EU) nr. 585/2011, forhøjes. Da sagen haster, bør denne forordning træde i kraft på dagen for offentliggørelsen.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Artikel 2 i gennemførelsesforordning (EU) nr. 585/2011 affattes således:

      »Artikel 2
      Maksimumsbeløb for støtten
      De samlede udgifter, som opstår for Unionen i forbindelse med denne forordning, må ikke overstige 227 000 000 EUR. De finansieres af Den Europæiske Garantifond for Landbruget (EGFL) og må kun benyttes til finansiering af de foranstaltninger, der er omhandlet i denne forordning.«

   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 160 af 18.6.2011, s. 71.


title: Rådets gennemførelsesforordning (EU) nr. 806/2010 af 13. september 2010 om ændring af forordning (EF) nr. 1292/2007 og (EF) nr. 367/2006 for så vidt angår fritagelse af en israelsk eksportør af polyethylenterephthalatfolie (PET-folie) med oprindelse i Indien for de ved nævnte forordninger indførte foranstaltninger og ophævelse af registreringen af import fra nævnte eksportør

text:
               15.9.2010

               DA

               Den Europæiske Unions Tidende

               L 242/6

         RÅDETS GENNEMFØRELSESFORORDNING (EU) Nr. 806/2010
   af 13. september 2010
   om ændring af forordning (EF) nr. 1292/2007 og (EF) nr. 367/2006 for så vidt angår fritagelse af en israelsk eksportør af polyethylenterephthalatfolie (PET-folie) med oprindelse i Indien for de ved nævnte forordninger indførte foranstaltninger og ophævelse af registreringen af import fra nævnte eksportør
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»antidumpinggrundforordningen«), særlig artikel 11, stk. 4, og artikel 13, stk. 4,
   under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (2) (»antisubsidiegrundforordningen«), særlig artikel 20 og artikel 23, stk. 5 og 6,
   under henvisning til forslag fra Europa-Kommissionen efter høring af det rådgivende udvalg, og
   ud fra følgende betragtninger:
   A.   GÆLDENDE FORANSTALTNINGER

               (1)

               Rådet indførte ved forordning (EF) nr. 1676/2001 (3) og (EF) nr. 2597/1999 (4) henholdsvis antidumping- og udligningsforanstaltninger i forbindelse med PET-folie med oprindelse i bl.a. Indien (»de oprindelige foranstaltninger«). Ved forordning (EF) nr. 1975/2004 (5) og (EF) nr. 1976/2004 (6) udvidede Rådet disse foranstaltninger til at omfatte PET-folie afsendt fra Israel og fra Brasilien (»de udvidede foranstaltninger«) med undtagelse af import fra en brasiliansk virksomhed, Terphane Ltd, og en israelsk virksomhed, Jolybar Ltd, der specifikt er angivet i hver af de pågældende forordninger.

               (2)

               Ved forordning (EF) nr. 101/2006 (7) ændrede Rådet forordning (EF) nr. 1975/2004 og forordning (EF) nr. 1976/2004 med henblik på at fritage en anden israelsk virksomhed, Hanita Coatings Rural Cooperative Association Ltd, for de udvidede foranstaltninger.

               (3)

               På grundlag af en udløbsundersøgelse af antidumpingforanstaltningerne indførte Rådet ved forordning (EF) nr. 1292/2007 (8) en antidumpingtold på importen af polyethylenterephthalatfolie (PET-folie) med oprindelse i Indien og opretholdt udvidelsen af tolden til at omfatte import af den samme vare afsendt fra Brasilien og Israel, uanset om varen er angivet med Brasilien eller Israel som oprindelsesland eller ej, med undtagelse af visse producenter, jf. nævnte forordnings artikel 2, stk. 4, (»de gældende antidumpingforanstaltninger«).

               (4)

               På grundlag af en udløbsundersøgelse af udligningsforanstaltningerne indførte Rådet ved forordning (EF) nr. 367/2006 (9) en udligningstold på importen af polyethylenterephthalatfolie (PET-folie) med oprindelse i Indien og opretholdt udvidelsen af tolden til at omfatte import af den samme vare afsendt fra Brasilien og Israel, uanset om varen er angivet med Brasilien eller Israel som oprindelsesland eller ej, med undtagelse af visse producenter, jf. nævnte forordnings artikel 1, stk. 3, (»de gældende udligningsforanstaltninger«). De gældende antidumpingforanstaltninger og de gældende udligningsforanstaltninger benævnes samlet i det følgende »de gældende antidumping- og udligningsforanstaltninger«.

               (5)

               Forordning (EF) nr. 1292/2007 og (EF) nr. 367/2006 blev senest ændret ved Rådets forordning (EF) nr. 15/2009 (10).

         B.   DEN NUVÆRENDE UNDERSØGELSE

   1.   Anmodning om en fornyet undersøgelse

               (6)

               Kommissionen modtog efterfølgende en anmodning om fritagelse for de udvidede foranstaltninger i henhold til antidumpinggrundforordningens artikel 11, stk. 4, og artikel 13, stk. 4, og antisubsidiegrundforordningens artikel 20 og artikel 23, stk. 5 og 6. Anmodningen blev indgivet af S.Z.P. Plastic Packaging Products Ltd (»SZP«), en producent i Israel (»det pågældende land«).

         2.   Indledning af en fornyet undersøgelse

               (7)

               Kommissionen undersøgte det bevismateriale, der var indgivet af SZP, og konkluderede, at det var tilstrækkeligt til at berettige indledningen af en undersøgelse i henhold til antidumpinggrundforordningens artikel 11, stk. 4, og artikel 13, stk. 4, og antisubsidiegrundforordningens artikel 20 og artikel 23, stk. 5 og 6, for at fastslå, om det var muligt at indrømme SZP fritagelse for de udvidede foranstaltninger. Efter høring af det rådgivende udvalg, og efter at have givet den pågældende EU-erhvervsgren mulighed for at fremsætte bemærkninger, indledte Kommissionen ved forordning (EU) nr. 6/2010 (11) (»indledningsforordningen«) en fornyet undersøgelse af forordning (EF) nr. 1292/2007 og (EF) nr. 367/2006 vedrørende SZP.

               (8)

               Den forordning, der indledte den fornyede undersøgelse, ophævede den antidumpingtold, der var blevet indført ved forordning (EF) nr. 1292/2007, for så vidt angår import af den undersøgte vare afsendt fra Israel af SZP. Samtidig blev toldmyndighederne pålagt at tage de nødvendige skridt til at registrere denne import, jf. antidumpinggrundforordningens artikel 14, stk. 5.

         3.   Den pågældende vare

               (9)

               Den pågældende vare svarer til den vare, som er defineret i forordningerne om indførelse af de oprindelige foranstaltninger, nemlig polyethylenterephthalatfolie (PET-folie) med oprindelse i Indien, der for tiden henhører under KN-kode ex 3920 62 19 og ex 3920 62 90 (»den pågældende vare«).

               (10)

               PET-folien, som er afsendt fra Israel til Unionen under KN-kode ex 3920 62 19 og ex 3920 62 90 (»den undersøgte vare«), anses for at have samme grundlæggende tekniske, fysiske og kemiske egenskaber og samme anvendelsesformål som den pågældende vare. De anses derfor for at være samme vare i henhold til antidumpingrundforordningens artikel 1, stk. 4, og antisubsidiegrundforordningens artikel 2, litra c).

         4.   Undersøgelse

               (11)

               Kommissionen underrettede officielt SZP og repræsentanterne for det pågældende land om, at der ville blive indledt en fornyet undersøgelse. Interesserede parter blev opfordret til at tilkendegive deres synspunkter og blev underrettet om muligheden for at anmode om en høring. Der blev dog ikke fremsat nogen anmodning herom.

               (12)

               Kommissionen sendte desuden et spørgeskema til SZP og modtog en rettidig besvarelse. Kommissionen indhentede og efterprøvede alle de oplysninger, som den anså for nødvendige til undersøgelsen. Der blev aflagt et kontrolbesøg hos SZP.

         5.   Undersøgelsesperiode

               (13)

               Undersøgelsen omfattede perioden fra den 1. januar 2009 til den 31. december 2009 (»undersøgelsesperioden«). Der blev indsamlet oplysninger fra 2006 til udgangen af undersøgelsesperioden med henblik på at undersøge, om handelsmønsteret havde ændret sig.

         C.   RESULTATER AF UNDERSØGELSEN

               (14)

               Undersøgelsen bekræftede, at SZP ikke eksporterede den undersøgte vare til Den Europæiske Union i den undersøgelsesperiode, der var genstand for den undersøgelse, der førte til udvidelsen af foranstaltningerne, dvs. perioden fra den 1. januar til den 31. december 2003. SZP's første eksport af den undersøgte vare fandt sted efter udvidelsen af foranstaltningerne til at omfatte bl.a. Israel.

               (15)

               SZP kunne desuden på baggrund af de fremlagte beviser godtgøre, at den ikke havde hverken direkte eller indirekte forbindelse med nogen af de indiske eksporterende producenter eller israelske virksomheder, der er omfattet af de gældende antidumping- og udligningsforanstaltninger.

               (16)

               Som allerede nævnt i betragtning 14 fandt SZP's eksport til Unionen af den pågældende vare først sted efter den undersøgelsesperiode, der førte til udvidelsen af foranstaltningerne. SZP fremstiller PET-folie og sælger denne folie eller anvender den selv til at producere en række emballageprodukter.

               (17)

               Råmaterialer af indisk oprindelse anvendes bl.a. af SZP til fremstilling af PET-folie, der eksporteres til Unionen, men dette blev ikke anset for at udgøre en omgåelse. De indiske råmaterialer udgjorde kun en lille del af de råmaterialer, der blev indkøbt til markedspriser af SZP, og som blev blandet med andre råmaterialer, der hovedsagelig blev indkøbt på hjemmemarkedet. Den indiske råvareproducent har længe fungeret som leverandør til SZP.

               (18)

               Derudover blev der ikke fundet bevis på, at SZP indkøbte færdig PET-folie fra Indien til videresalg eller omladning til Den Europæiske Union.

         D.   ÆNDRING AF DE FORANSTALTNINGER, DER ER OMFATTET AF DEN FORNYEDE UNDERSØGELSE

               (19)

               I overensstemmelse med ovenstående konklusioner, som viser, at SZP ikke har været involveret i omgåelse, bør virksomheden fritages for de gældende antidumping- og udligningsforanstaltninger.

               (20)

               Den registrering af importen af PET-folie afsendt fra Israel af SZP, som blev indført ved indledningsforordningen, bør ophøre. I overensstemmelse med antidumpinggrundforordningens artikel 14, stk. 5, som foreskriver, at foranstaltningerne anvendes mod registreret import fra datoen for registreringen, og på baggrund af virksomhedens fritagelse for foranstaltninger, bør der ikke opkræves antidumpingtold på importen af PET-folie afsendt fra Israel af SZP, som blev importeret til Unionen under den registrering, der blev pålagt ved indledningsforordningen.

               (21)

               Eftersom det findes godtgjort, at SZP ikke har omgået de gældende foranstaltninger, gælder fritagelsen for udligningsforanstaltningerne fra den dato, hvor forordning (EU) nr. 6/2010 trådte i kraft, i overensstemmelse med antisubsidiegrundforordningens artikel 23, stk. 6. Anmodninger om godtgørelse eller fritagelse indgives til de nationale toldmyndigheder i overensstemmelse med gældende toldbestemmelser.

               (22)

               Fritagelsen for de udvidede foranstaltninger, som PET-folie fremstillet af SZP indrømmes, er gyldig på betingelse af, at det af den endelige konstatering af de faktiske omstændigheder fremgår, at fritagelsen er berettiget, og at det eksempelvis ikke er fastslået, at fritagelsen blev indrømmet på grundlag af urigtige eller vildledende oplysninger indgivet af den pågældende virksomhed, jf. antidumpinggrundforordningens artikel 13, stk. 4, og antisubsidiegrundforordningens artikel 23, stk. 6. Skulle andet fremgå af umiddelbare beviser, kan Kommissionen indlede en undersøgelse for at fastslå, om det er berettiget at trække fritagelsen tilbage.

               (23)

               Fritagelsen for de udvidede foranstaltninger på import af PET-folie fra SZP blev indrømmet på grundlag af konklusionerne af denne undersøgelse. Fritagelsen gælder derfor alene import af PET-folie, der er afsendt fra Israel og fremstillet af denne specifikke juridiske enhed. Importeret PET-folie, der er fremstillet af eller afsendt fra enhver anden virksomhed, som ikke specifikt er angivet i artikel 2, stk. 4, i forordning (EF) nr. 1292/2007 og artikel 1, stk. 3, i forordning (EF) nr. 367/2006 med navn og adresse, herunder enheder, der er forretningsmæssigt forbundne med de specifikt angivne, kan ikke nyde godt af fritagelsen og bør omfattes af den resttold, der blev indført ved nævnte forordninger.

         E.   PROCEDURE

               (24)

               Kommissionen underrettede SZP og alle andre interesserede parter om de kendsgerninger og betragtninger, på grundlag af hvilke den agtede at indrømme SZP en fritagelse for de udvidede foranstaltninger. Der blev ikke modtaget bemærkninger —

         VEDTAGET DENNE FORORDNING:
   Artikel 1
   1.   Forordning (EF) nr. 1292/2007 ændres således:
   I artikel 2, stk. 4, tilføjes følgende virksomhed til listen over virksomheder, der producerer polyethylenterephthalatfolie i Brasilien og Israel, og hvis import af polyethylenterephthalatfolie er fritaget for den udvidede endelige restantidumpingtold:

      »S.Z.P. Plastic Packaging Products Ltd, PO Box 53, Shavei Zion, 22086 Israel (Taric-tillægskode A964)«.

   2.   Forordning (EF) nr. 367/2006 ændres således:
   I artikel 1, stk. 3, tilføjes følgende virksomhed til listen over virksomheder, der producerer polyethylenterephthalatfolie i Brasilien og Israel, og hvis import af polyethylenterephthalatfolie er fritaget for den udvidede endelige udligningstold:

      »S.Z.P. Plastic Packaging Products Ltd, PO Box 53, Shavei Zion, 22086 Israel (Taric-tillægskode A964)«.

   Artikel 2
   Udligningstold, som er opkrævet efter den 7. januar 2010 i henhold til artikel 1, stk. 1, i forordning (EF) nr. 367/2006 på importen fra S.Z.P. Plastic Packaging Products Ltd skal tilbagebetales til den eller de pågældende importører. Anmodninger om godtgørelse eller fritagelse indgives til de nationale toldmyndigheder i overensstemmelse med gældende toldbestemmelser.
   Artikel 3
   Det pålægges herved toldmyndighederne at ophøre med den registrering af importen, der er foretaget i henhold til artikel 3 i forordning (EU) nr. 6/2010. Der vil ikke blive opkrævet antidumpingtold på import, som gøres til genstand for en sådan registrering.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 1, stk. 2, anvendes fra den 7. januar 2010.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. september 2010.

            På Rådets vegne

         S. VANACKERE

            Formand

      (1)  EUT L 343 af 22.12.2009, s. 51.

      (2)  EUT L 188 af 18.7.2009, s. 93.

      (3)  EFT L 227 af 23.8.2001, s. 1.

      (4)  EFT L 316 af 10.12.1999, s. 1.

      (5)  EUT L 342 af 18.11.2004, s. 1.

      (6)  EUT L 342 af 18.11.2004, s. 8.

      (7)  EUT L 17 af 21.1.2006, s. 1.

      (8)  Rådets forordning (EF) nr. 1292/2007 af 30.10.2007 om indførelse af en endelig antidumpingtold på importen af polyethylenterephthalatfolie (PET-folie) med oprindelse i Indien efter en udløbsundersøgelse i henhold til artikel 11, stk. 2, i Rådets forordning (EF) nr. 384/96 og om afslutning af en delvis interimsundersøgelse af sådan import i henhold til artikel 11, stk. 3, i forordning (EF) nr. 384/96 (EUT L 288 af 6.11.2007, s. 1).

      (9)  Rådets forordning (EF) nr. 367/2006 af 27.2.2006 om indførelse af en endelig udligningstold på importen af polyethylenterephthalatfolie (PET-folie) med oprindelse i Indien efter en udløbsundersøgelse i henhold til artikel 18 i forordning (EF) nr. 2026/97 (EUT L 68 af 8.3.2006, s. 15).

      (10)  EUT L 6 af 10.1.2009, s. 1.

      (11)  EUT L 2 af 6.1.2010, s. 5.


title: Kommissionens gennemførelsesforordning (EU) nr. 1184/2012 af 7. december 2012 om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Cecina de León (BGB)]

text:
               12.12.2012

               DA

               Den Europæiske Unions Tidende

               L 338/16

         KOMMISSIONENS GENNEMFØRELSESFORORDNING (EU) Nr. 1184/2012
   af 7. december 2012
   om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Cecina de León (BGB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               Kommissionen har i overensstemmelse med artikel 9, stk. 1, første afsnit, i forordning (EF) nr. 510/2006 og i henhold til artikel 17, stk. 2, i samme forordning behandlet Spaniens ansøgning om godkendelse af ændringer af visse aspekter af varespecifikationen for den beskyttede geografiske betegnelse »Cecina de León«, der er registreret i henhold til Kommissionens forordning (EF) nr. 1107/96 (2).

               (2)

               Eftersom de pågældende ændringer ikke er af mindre omfang, jf. artikel 9 i forordning (EF) nr. 510/2006, har Kommissionen i overensstemmelse med artikel 6, stk. 2, første afsnit, i nævnte forordning offentliggjort ændringsansøgningen i Den Europæiske Unions Tidende
                   (3). Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør ændringerne godkendes —

         VEDTAGET DENNE FORORDNING:
   Artikel 1
   De ændringer af varespecifikationen, der er offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. december 2012.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EFT L 148 af 21.6.1996, s. 1.

      (3)  EUT C 81 af 20.3.2012. s. 6.

      BILAG
      Landbrugsprodukter bestemt til fødevarer, som er opført i traktatens bilag I:

         Kategori 1.2.   Kødprodukter (opvarmet, saltet, røget, m.m.)

      SPANIEN
      Cecina de León (BGB)


title: Kommissionens gennemførelsesforordning (EU) 2016/2348 af 20. december 2016 om fastsættelse af de mængder, som skal overføres til den mængde, der er fastsat for delperioden 1. april til 30. juni 2017 inden for rammerne af det toldkontingent for fjerkrækød med oprindelse i Amerikas Forenede Stater, der blev åbnet ved forordning (EF) nr. 536/2007

text:
               21.12.2016

               DA

               Den Europæiske Unions Tidende

               L 348/17

         KOMMISSIONENS GENNEMFØRELSESFORORDNING (EU) 2016/2348
   af 20. december 2016
   om fastsættelse af de mængder, som skal overføres til den mængde, der er fastsat for delperioden 1. april til 30. juni 2017 inden for rammerne af det toldkontingent for fjerkrækød med oprindelse i Amerikas Forenede Stater, der blev åbnet ved forordning (EF) nr. 536/2007
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 2 og 3, og
   ud fra følgende betragtninger:

               (1)

               Ved Kommissionens forordning (EF) nr. 536/2007 (2) blev der åbnet et årligt importtoldkontingent for fjerkrækød med oprindelse i Amerikas Forenede Stater.

               (2)

               De mængder, der er indgivet ansøgninger om importlicens for i perioden 1. til 7. december 2016 for delperioden 1. januar til 31. marts 2017, er mindre end de disponible mængder. Det bør derfor fastsættes, hvilke mængder der ikke er ansøgt om licens for, og som skal lægges til mængden for den følgende kontingentdelperiode.

               (3)

               For at sikre at foranstaltningerne forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De mængder, der ikke er ansøgt om importlicens for i henhold til forordning (EF) nr. 536/2007, og som skal overføres til delperioden 1. april til 30. juni 2017, er anført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2016.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 536/2007 af 15. maj 2007 om åbning og forvaltning af et importtoldkontingent, der er tildelt Amerikas Forenede Stater, for fjerkrækød (EUT L 128 af 16.5.2007, s. 6).

      BILAG

                  Løbenummer

                  Mængder, der ikke er ansøgt om licens for, og som skal overføres til delperioden 1. april til 30. juni 2017
                  (kg)

                  09.4169

                  16 008 750


title: Kommissionens gennemførelsesforordning (EU) 2016/1220 af 26. juli 2016 om godkendelse af L-threonin produceret af Escherichia coli som tilsætningsstof til foder til alle dyrearter (EØS-relevant tekst)

text:
               27.7.2016

               DA

               Den Europæiske Unions Tidende

               L 201/11

         KOMMISSIONENS GENNEMFØRELSESFORORDNING (EU) 2016/1220
   af 26. juli 2016
   om godkendelse af L-threonin produceret af Escherichia coli som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 82/471/EØF (2).

               (2)

               L-threonin blev ved Kommissionens direktiv 88/485/EØF (3) godkendt uden tidsbegrænsning i henhold til direktiv 82/471/EØF og blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               I henhold til artikel 10, stk. 2, i forordning (EF) nr. 1831/2003, sammenholdt med samme forordnings artikel 7, er der indgivet en ansøgning om en ny vurdering af L-threonin som tilsætningsstof til foder til alle dyrearter. Der er også indgivet ansøgninger om godkendelse af L-threonin til alle dyrearter i henhold til forordningens artikel 7. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Ansøgningerne vedrører godkendelse af L-threonin produceret af Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 eller Escherichia coli CGMCC 7.58 som tilsætningsstof til foder til alle dyrearter, og fodertilsætningsstoffet skal klassificeres i tilsætningsstofkategorien »tilsætningsstoffer med ernæringsmæssige egenskaber«.

               (5)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 9. juli 2013 (4), 29. januar 2014 (5), 9. september 2014 (6), 9. september 2015 (7), 1. december 2015 (8) og 19. april 2016 (9), at L-threonin produceret af Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 og Escherichia coli CGMCC 7.58 på de foreslåede anvendelsesbetingelser ikke har negative virkninger på dyrs eller menneskers sundhed eller på miljøet, og at stoffet betragtes som en effektiv kilde til aminosyren threonin i foder; for at være fuldt effektivt i drøvtyggere bør det beskyttes mod nedbrydning i vommen. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

               (6)

               Autoriteten har i sin udtalelse udtrykt bekymring for sikkerheden ved L-threonin for målarterne, når stoffet administreres via drikkevand. Autoriteten foreslår dog ikke et maksimumsindhold for L-threonin. I tilfælde af administration af L-threonin via drikkevand bør brugeren således advares om, at han skal tage højde for tilførslen af alle de væsentlige aminosyrer via foderet.

               (7)

               Vurderingen af L-threonin viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.

               (8)

               Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelsen af L-threonin, bør der indrømmes en overgangsperiode, således at interesserede parter kan forberede sig på at opfylde de nye krav i godkendelsen.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Godkendelse
   Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Overgangsforanstaltninger
   1.   L-threonin som godkendt ved direktiv 88/485/EØF samt forblandinger, der indeholder stoffet, kan markedsføres indtil den 16. maj 2017 i overensstemmelse med de bestemmelser, der var gældende før den 16. august 2016, og anvendes, indtil de eksisterende lagre er opbrugt.
   2.   Fodermidler og foderblandinger, der indeholder det i stk. 1 omhandlede stof, kan markedsføres indtil den 16. august 2017 i overensstemmelse med de regler, der finder anvendelse før den 16. august 2016, og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.
   3.   Fodermidler og foderblandinger, der indeholder det i stk. 1 omhandlede stof, kan markedsføres indtil den 16. august 2018 i overensstemmelse med de regler, der finder anvendelse før den 16. august 2016, og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.
   Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. juli 2016.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  Rådets direktiv 82/471/EØF af 30. juni 1982 om visse produkter, der anvendes i foderstoffer (EFT L 213 af 21.7.1982, s. 8).

      (3)  Kommissionens direktiv 88/485/EØF af 26. juli 1988 om ændring af bilaget til Rådets direktiv 82/471/EØF om visse produkter, der anvendes i foderstoffer (EFT L 239 af 30.8.1988, s. 36).

      (4)  EFSA Journal 2013;11(7):3319.

      (5)  EFSA Journal 2014;12(2):3564.

      (6)  EFSA Journal 2014;12(10):3825.

      (7)  EFSA Journal 2015;13(9):4236.

      (8)  EFSA Journal 2016;14(1):4344.

      (9)  EFSA Journal 2016;14(5):4470.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 %

                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger

                  3c410

                  —

                  L-threonin

                     Tilsætningsstoffets sammensætning:

                  Pulver med et indhold af L-threonin på mindst 98 % (på tørstofbasis)

                     Aktivstoffets karakteristika:

                  L-threonin produceret ved fermentering med Escherichia coli DSM 25086 eller

                     Escherichia coli FERM BP-11383 eller

                     Escherichia coli FERM BP-10942 eller

                     Escherichia coli NRRL B-30843 eller

                     Escherichia coli KCCM 11133P eller

                     Escherichia coli DSM 25085 eller

                     Escherichia coli CGMCC 3703 eller

                     Escherichia coli CGMCC 7.58.
                  Kemisk formel: C4H9NO3

                  CAS-nummer: 72-19-5

                     Analysemetoder
                      (1):
                  Til bestemmelse af L-threonin i fodertilsætningsstoffet:

                              —

                              Food Chemical Codex »L-threonin monografi«.

                              —

                              Ionbyttekromatografi i kombination med postkolonnederivatisering og fotometrisk detektion (IEC-UV/FD) — EN ISO 17180.

                        Til bestemmelse af L-threonin i forblandinger:

                              —

                              Ionbyttekromatografi i kombination med postkolonnederivatisering og fotometrisk detektion (IEC-UV/FD) — EN ISO 17180 og

                              —

                              ionbytningskromatografi koblet med postkolonnederivatisering og fotometrisk påvisning (IEC-UV) — Kommissionens forordning (EF) nr. 152/2009 (2) (bilag III, del F)

                        Til bestemmelse af L-threonin i forblandinger, foderblandinger, fodermidler og vand:

                              —

                              Ionbyttekromatografimetode med postkolonnederivatisering og fotometrisk detektion (IEC-UV): forordning (EF) nr. 152/2009 (bilag III, del F).

                  Alle arter

                  —

                  —

                  —

                              1.

                              L-threonin kan markedsføres og anvendes som et tilsætningsstof, der består af et præparat.

                              2.

                              Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved indånding. I tilfælde, hvor risiciene ikke kan reduceres til et acceptabelt niveau ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                              3.

                              L-threonin kan også anvendes via drikkevand.

                              4.

                              Erklæringer, der skal anføres på tilsætningsstoffets mærkning:
                              Vandindhold.

                              5.

                              Følgende oplyses på tilsætningsstoffets og forblandingernes mærkning:
                              »Hvis tilsætningsstoffet administreres via drikkevand, bør proteinoverskud undgås.«

                  16.8.2026

         (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.

         (2)  Kommissionens forordning (EF) nr. 152/2009 af 27. januar 2009 om prøveudtagnings- og analysemetoder til offentlig kontrol af foder (EUT L 54 af 26.2.2009, s. 1)


title: Kommissionens gennemførelsesforordning (EU) nr. 945/2011 af 22. september 2011 om fastsættelse af eksportrestitutioner for oksekød

text:
               23.9.2011

               DA

               Den Europæiske Unions Tidende

               L 246/20

         KOMMISSIONENS GENNEMFØRELSESFORORDNING (EU) Nr. 945/2011
   af 22. september 2011
   om fastsættelse af eksportrestitutioner for oksekød
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 164, stk. 2, og artikel 170, sammenholdt med artikel 4, og
   ud fra følgende betragtninger:

               (1)

               I henhold til artikel 162, stk. 1, i forordning (EF) nr. 1234/2007 kan forskellen mellem verdensmarkedspriserne og priserne i EU for de produkter, der er anført i del XV i bilag I til nævnte forordning, udlignes ved eksportrestitutioner.

               (2)

               I betragtning af den nuværende situation på markedet for oksekød bør der fastsættes eksportrestitutioner efter bestemmelserne og kriterierne i artikel 162, 163, 164, 167, 168 og 169 i forordning (EF) nr. 1234/2007.

               (3)

               I artikel 164, stk. 1, i forordning (EF) nr. 1234/2007 er det fastsat, at restitutionen kan differentieres efter bestemmelsesstedet, nemlig når situationen på verdensmarkedet, specifikke krav på visse markeder eller forpligtelser som følge af aftaler, der er indgået i henhold til traktatens artikel 300, gør det nødvendigt.

               (4)

               Der bør kun ydes restitutioner for produkter, der må omsættes frit i EU, og som bærer et sundhedsmærke anbragt i overensstemmelse med artikel 5, stk. 1, litra a), i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2). Disse produkter skal også opfylde bestemmelserne i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (3) og Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4).

               (5)

               Efter artikel 7, stk. 2, tredje afsnit, i Kommissionens forordning (EF) nr. 1359/2007 af 21. november 2007 om fastsættelse af betingelserne for ydelse af særlige eksportrestitutioner for visse former for udbenet oksekød (5) nedsættes den særlige restitution, hvis den mængde, der skal udføres, er mindre end 95 % af den samlede vægt af de stykker, der hidrører fra udbeningen, uden dog at være mindre end 85 % af den.

               (6)

               De for tiden gældende restitutioner blev fastsat ved Kommissionens gennemførelsesforordning (EU) nr. 614/2011 (6). Da der skal fastsættes nye restitutioner, bør nævnte forordning ophæves.

               (7)

               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   1.   Der ydes eksportrestitutioner som omhandlet i artikel 164 i forordning (EF) nr. 1234/2007 for de produkter og de beløb, der er anført i bilaget til nærværende forordning, på de i stk. 2 anførte betingelser.
   2.   De produkter, der kan ydes restitutioner for i henhold til stk. 1, skal opfylde de relevante krav i forordning (EF) nr. 852/2004 og (EF) nr. 853/2004, navnlig for så vidt angår tilberedning i en godkendt virksomhed, og opfylde kravene om sundhedsmærkning i bilag I, afsnit I, kapitel III, til forordning (EF) nr. 854/2004.
   Artikel 2
   I det tilfælde, der er omhandlet i artikel 7, stk. 2, tredje afsnit, i forordning (EF) nr. 1359/2007, nedsættes restitutionssatsen for produkter henhørende under produktkode 0201 30 00 9100 med 3,5 EUR/100 kg.
   Artikel 3
   Gennemførelsesforordning (EU) nr. 614/2011 ophæves.
   Artikel 4
   Denne forordning træder i kraft den 23. september 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. september 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 139 af 30.4.2004, s. 55.

      (3)  EUT L 139 af 30.4.2004, s. 1.

      (4)  EUT L 139 af 30.4.2004, s. 206.

      (5)  EUT L 304 af 22.11.2007, s. 21.

      (6)  EUT L 164 af 24.6.2011, s. 8.

      BILAG

         Eksportrestitutioner i oksekødssektoren gældende fra 23. september 2011

                  Produktkode

                  Bestemmelsessted

                  Måleenhed

                  Restitutionsbeløb

                  0102 10 10 9140

                  B00

                  EUR/100 kg levende vægt

                  12,9

                  0102 10 30 9140

                  B00

                  EUR/100 kg levende vægt

                  12,9

                  0201 10 00 9110 (2)

                  B02

                  EUR/100 kg nettovægt

                  18,3

                  B03

                  EUR/100 kg nettovægt

                  10,8

                  0201 10 00 9130 (2)

                  B02

                  EUR/100 kg nettovægt

                  24,4

                  B03

                  EUR/100 kg nettovægt

                  14,4

                  0201 20 20 9110 (2)

                  B02

                  EUR/100 kg nettovægt

                  24,4

                  B03

                  EUR/100 kg nettovægt

                  14,4

                  0201 20 30 9110 (2)

                  B02

                  EUR/100 kg nettovægt

                  18,3

                  B03

                  EUR/100 kg nettovægt

                  10,8

                  0201 20 50 9110 (2)

                  B02

                  EUR/100 kg nettovægt

                  30,5

                  B03

                  EUR/100 kg nettovægt

                  17,9

                  0201 20 50 9130 (2)

                  B02

                  EUR/100 kg nettovægt

                  18,3

                  B03

                  EUR/100 kg nettovægt

                  10,8

                  0201 30 00 9050

                  US (4)

                  EUR/100 kg nettovægt

                  3,3

                  CA (5)

                  EUR/100 kg nettovægt

                  3,3

                  0201 30 00 9060 (7)

                  B02

                  EUR/100 kg nettovægt

                  11,3

                  B03

                  EUR/100 kg nettovægt

                  3,8

                  0201 30 00 9100 (3)
                      (7)

                  B04

                  EUR/100 kg nettovægt

                  42,4

                  B03

                  EUR/100 kg nettovægt

                  24,9

                  EG

                  EUR/100 kg nettovægt

                  51,7

                  0201 30 00 9120 (3)
                      (7)

                  B04

                  EUR/100 kg nettovægt

                  25,4

                  B03

                  EUR/100 kg nettovægt

                  15,0

                  EG

                  EUR/100 kg nettovægt

                  31,0

                  0202 10 00 9100

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 20 30 9000

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 20 50 9900

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 20 90 9100

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 30 90 9100

                  US (4)

                  EUR/100 kg nettovægt

                  3,3

                  CA (5)

                  EUR/100 kg nettovægt

                  3,3

                  0202 30 90 9200 (7)

                  B02

                  EUR/100 kg nettovægt

                  11,3

                  B03

                  EUR/100 kg nettovægt

                  3,8

                  1602 50 31 9125 (6)

                  B00

                  EUR/100 kg nettovægt

                  11,6

                  1602 50 31 9325 (6)

                  B00

                  EUR/100 kg nettovægt

                  10,3

                  1602 50 95 9125 (6)

                  B00

                  EUR/100 kg nettovægt

                  11,6

                  1602 50 95 9325 (6)

                  B00

                  EUR/100 kg nettovægt

                  10,3

                     NB: Produktkoderne samt koderne for bestemmelsessteder i serie »A« er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1).
                  Koderne for bestemmelsessteder er fastsat i Kommissionens forordning (EF) nr. 1833/2006 (EUT L 354 af 14.12.2006, s. 19).
                  De øvrige bestemmelsessteder er fastsat som følger:

                              B00

                              :

                              alle bestemmelsessteder (tredjelande, andre territorier, proviantering og bestemmelsessteder, der sidestilles med udførsel fra Unionen).

                              B02

                              :

                              B04 og bestemmelsessted EG.

                              B03

                              :

                              Albanien, Kroatien, Bosnien-Herzegovina, Serbien, Kosovo (), Montenegro, Den Tidligere Jugoslaviske Republik Makedonien, proviantering og bunkring (bestemmelsessteder som omhandlet i artikel 33 og 42 og eventuelt i artikel 41 i Kommissionens forordning (EF) nr. 612/2009 (EFT L 186 af 17.7.2009, s. 1)).

                              B04

                              :

                              Tyrkiet, Ukraine, Belarus, Moldova, Rusland, Georgien, Armenien, Aserbajdsjan, Kasakhstan, Turkmenistan, Usbekistan, Tadsjikistan, Kirgisistan, Marokko, Algeriet, Tunesien, Libyen, Libanon, Syrien, Irak, Iran, Israel, Vestbredden/Gazastriben, Jordan, Saudi-Arabien, Kuwait, Bahrain, Qatar, De Forenede Arabiske Emirater, Oman, Yemen, Pakistan, Sri Lanka, Myanmar (Burma), Thailand, Vietnam, Indonesien, Filippinerne, Kina, Nordkorea, Hongkong, Sudan, Mauretanien, Mali, Burkina Faso, Niger, Tchad, Kap Verde, Senegal, Gambia, Guinea-Bissau, Guinea, Sierra Leone, Liberia, Côte d’Ivoire, Ghana, Togo, Benin, Nigeria, Cameroun, Den Centralafrikanske Republik, Ækvatorialguinea, Sao Tomé og Príncipe, Gabon, Republikken Congo, Den Demokratiske Republik Congo, Rwanda, Burundi, Sankt Helena og tilhørende områder, Angola, Etiopien, Eritrea, Djibouti, Somalia, Uganda, Tanzania, Seychellerne og tilhørende områder, britiske områder i Det Indiske Ocean, Mozambique, Mauritius, Comorerne, Mayotte, Zambia, Malawi, Sydafrika, Lesotho.

         (1)  Som fastlagt ved FN's Sikkerhedsråds resolution 1244 af 10. juni 1999.

         (2)  Tarifering i denne underposition er betinget af fremlæggelse af den attest, der er anført i bilaget til Kommissionens forordning (EF) nr. 433/2007 (EUT L 104 af 21.4.2007, s. 3).

         (3)  Eksportrestitutioner ydes kun, hvis betingelserne i Kommissionens forordning (EF) nr. 1359/2007 (EUT L 304 af 22.11.2007, s. 21) og i givet fald i Kommissionens forordning (EF) nr. 1741/2006 (EUT L 329 af 25.11.2006, s. 7) er opfyldt.

         (4)  I overensstemmelse med Kommissionens forordning (EF) nr. 1643/2006 (EUT L 308 af 8.11.2006, s. 7).

         (5)  I overensstemmelse med Kommissionens forordning (EF) nr. 1041/2008 (EUT L 281 af 24.10.2008, s. 3).

         (6)  Restitutionerne ydes kun, hvis betingelserne i forordning (EF) nr. 1731/2006 overholdes (EUT L 325 af 24.11.2006, s. 12).

         (7)  Indholdet af magert oksekød med undtagelse af fedt bestemmes efter analysemetoden i bilaget til Kommissionens forordning (EØF) nr. 2429/86 (EFT L 210 af 1.8.1986, s. 39).
      Udtrykket »det gennemsnitlige indhold« vedrører mængden af prøven som defineret i artikel 2, stk. 1, i Kommissionens forordning (EF) nr. 765/2002 (EFT L 117 af 4.5.2002, s. 6). Prøven udtages fra den del af partiet, der indebærer den største risiko.


title: Kommissionens gennemførelsesforordning (EU) 2016/2261 af 15. december 2016 om godkendelse af kobber(I)oxid som fodertilsætningsstof til alle dyrearter (EØS-relevant tekst )

text:
                  16.12.2016

                  DA

                  Den Europæiske Unions Tidende

                  L 342/18

            KOMMISSIONENS GENNEMFØRELSESFORORDNING (EU) 2016/2261
      af 15. december 2016
      om godkendelse af kobber(I)oxid som fodertilsætningsstof til alle dyrearter
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

                  (2)

                  Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af dikobberoxid ledsaget af de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (3)

                  Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af dikobberoxid som fodertilsætningsstof til alle dyrearter.

                  (4)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 25. maj 2016 (2), at dikobberoxid under de foreslåede anvendelsesbetingelser ikke har skadelige virkninger på dyrs eller forbrugeres sundhed, og at der ikke vil opstå sikkerhedsmæssige problemer for brugerne, forudsat at der træffes passende beskyttelsesforanstaltninger.

                  (5)

                  Autoriteten konkluderede endvidere, at dikobberoxid ikke medfører flere risici for miljøet end de øvrige kobberkilder, og at det kan betragtes som en effektiv kilde til kobber for alle dyrearter. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved artikel 21 i forordning (EF) nr. 1831/2003 oprettede referencelaboratorium.

                  (6)

                  Navnet på tilsætningsstoffet i ansøgningen er dikobberoxid. Imidlertid er IUPAC-navnet (navnet i henhold til International Union of Pure and Applied Chemistry) på tilsætningsstoffet kobber(I)oxid. I overensstemmelse med autoritetens anbefaling i dens udtalelse om kobberoxid (3) bør tilsætningsstoffet have navnet kobber(I)oxid.

                  (7)

                  Vurderingen af kobber(I)oxid viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.

                  (8)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »forbindelser af sporstoffer«, tillades anvendt som fodertilsætningsstof på de betingelser, der er fastsat i bilaget.
      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 15. december 2016.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  EFSA Journal (2016);14(6):4509.

         (3)  EFSA Journal (2015);13(4):4057.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     Indhold af Cu i mg/kg fuldfoder med et vandindhold på 12 %

                        Kategori: tilsætningsstoffer med ernæringsmæssige egenskaber. Funktionel gruppe: forbindelser af sporstoffer

                     3b412

                     —

                     Kobber(I)oxid

                        Tilsætningsstoffets karakteristika

                     Præparat af kobber(I)oxid med

                                 —

                                 et kobberindhold på mindst 73 %

                                 —

                                 mellem 12 % og 17 % natriumligninsulfonater

                                 —

                                 1 % bentonit.

                           Granulat med partikler < 50 μm: under 10 %

                        Aktivstoffets karakteristika

                     Kobber(I)oxid
                     Kemisk formel: Cu2O
                     CAS-nummer: 1317-39-1

                        Analysemetoder
                         (1)

                     Til bestemmelse af Cu2O i tilsætningsstoffet:

                                 —

                                 røntgendiffraktion (XRD).

                           Til kvantificering af det samlede kobberindhold i tilsætningsstoffet:

                                 —

                                 titrimetri. eller

                                 —

                                 induktivt koblet plasmaatomemissionsspektrometri (ICP-AES) — EN 15510

                           Til kvantificering af det samlede kobberindhold i forblandinger:

                                 —

                                 induktivt koblet plasmaatomemissionsspektrometri (ICP-AES) — EN 15510 eller

                                 —

                                 induktivt koblet plasmaatomemissionsspektrometri efter trykoplukning (ICP-AES) — EN 15621.

                           Til kvantificering af det samlede kobberindhold i fodermidler og foderblandinger:

                                 —

                                 atomabsorptionsspektrometri (AAS) — Kommissionens forordning (EF) nr. 152/2009. eller

                                 —

                                 induktivt koblet plasmaatomemissionsspektrometri (ICP-AES) — EN 15510 eller

                                 —

                                 induktivt koblet plasmaatomemissionsspektrometri efter trykoplukning (ICP-AES) — EN 15621.

                     Alle dyrearter

                     —

                     —

                     Kvæg:

                                 —

                                 Kvæg inden drøvtygningens begyndelse: 15 (i alt)

                                 —

                                 Andet kvæg: 35 (i alt).

                           Får: 15 (i alt).
                     Smågrise op til 12 uger: 170 (i alt).
                     Krebsdyr: 50 (i alt).
                     Andre dyr: 25 (i alt).

                                 1.

                                 Tilsætningsstoffet anvendes i foder som forblanding.

                                 2.

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                                 3.

                                 Følgende oplysninger skal fremgå af mærkningen:

                                             —

                                             I foder til får, kobberindholdet i foderet er større end 10 mg/kg:

                                                »Indholdet af kobber i dette foderstof kan forårsage forgiftning hos visse fåreracer.«

                                             —

                                             I foder til kvæg efter drøvtygningens begyndelse, hvis kobberindholdet i foderet er mindre end 20 mg/kg:

                                                »Indholdet af kobber i dette foderstof kan forårsage kobbermangel hos kvæg, der afgræsser arealer med stor forekomst af molybdæn eller svovl.«

                     5. januar 2027

            (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) nr. 1118/2013 af 6. november 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Miel de Corse – Mele di Corsica (BOB)]

text:
               9.11.2013

               DA

               Den Europæiske Unions Tidende

               L 299/20

         KOMMISSIONENS GENNEMFØRELSESFORORDNING (EU) Nr. 1118/2013
   af 6. november 2013
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Miel de Corse – Mele di Corsica (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse «Miel de Corse – Mele di Corsica», der er registreret i henhold til Kommissionens forordning (EF) nr. 1187/2000 (2).

               (2)

               Eftersom den pågældende ændring ikke er af mindre omfang, jf. artikel 53 i forordning (EU) nr. 1151/2012, har Kommissionen i overensstemmelse med artikel 50, stk, 2, litra a), i nævnte forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der blev offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EFT L 133 af 6.6.2000, s. 19.

      (3)  EUT C 134 af 14.5.2013, s. 39.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.4.   Andre animalske produkter (æg, honning, forskellige mejeriprodukter undtagen smør, m.m.)

      FRANKRIG
      Miel de Corse – Mele di Corsica (BOB)